Inglismaa ja Böömimaa (Tehhimaa) vahel valitses tollal tihe läbikäimine valitsejaperede suguluse tõttu. Wüclifi õpetus sai peagi Böömimaal tuntuks ja loodi usuline rahvaliikumine, mida juhtis Jan Hus (umb. 1371-1415), Praha ülikooli rektor. Paavst andis Böömi kuningale pistist, kuulutas välja ristiretke Böömimaa vastu ja Hus  põletati 1415. a. tuleriidal kirikukogu otsuse põhjal. 1433. a. nõustusid tehhid alandavate kompromissidega, muuhulgas "puhastustöö" tegemisega nende ridades, kes ei nõustunud kompromissidega. See viiski koguduse tõelise puhastumiseni. Ühtele jäädes paavsti orjusse, püüdlesid teised üha teadlikumalt vaimsele vabadusele. Böömi vendadena tuntud kogudus võttis kasutusele täiskasvanute ristimise ja läks põranda alla.